UNIFIL

Часовыя сілы ААН у Ліване (ЧСААНЛ, , аббр. United Nations Interim Force In Lebanon) — міратворчыя сілы ААН, размешчаныя ў паўднёвым Ліване (горад Накуру), на мяжы з Ізраілем у адпаведнасці з Рэзалюцыяй Савета Бяспекі ААН № 425 ад 19 сакавіка 1978 года, якая працягвацца кожныя паўгода часовым мандатам.

Першапачатковая колькасць міратворчага кантынгенту ААН (4 тыс. чал.) і тэрміны знаходжання (шэсць месяцаў) былі вызначаны рэзалюцыяй Савета Бяспекі ААН № 426 ад 19 сакавіка 1978 года. Асноўнымі функцыямі кантынгенту ААН з’яўляліся назіранне за працэсам вываду ізраільскіх войскаў з паўднёвай часткі Лівана (ізраільскія войскі занялі паўднёвы Ліван у 1978 годзе пасля аперацыі «Літанія» і былі выведзены толькі ў маі 2000 года); аднаўленне міжнароднага міру і бяспекі ў паўднёвай частцы Лівана і аказанне дапамогі ўраду Лівана ў забеспячэнні вяртання яму эфектыўнай улады ў паўднёвай частцы краіны.

22 сакавіка 1978 года ў Ліван прыбылі першыя падраздзяленні UNIFIL, камандуючым міратворчага кантынгенту стаў генерал-маёр Э. Эрскін. Да 29 мая 1978 года колькасць сіл UNIFIL была павялічана да 4,5 тыс. вайскоўцаў. Станам на 30 лістапада 2013 года агульная колькасць міжнароднага кантынгенту ААН складала 15 000 чалавек (10 200 ваеннаслужачых 31 дзяржавы, акрамя назіральнікаў і грамадзянскіх асоб).

У святле дзейнасці UNIFIL у Ліване пасля Другой ліванскай вайны некаторымі ізраільскімі палітычнымі і ваеннымі дзеячамі выказвалася меркаванне, што сілы UNIFIL пасіўна садзейнічаюць ліванскай партыі «Хезбала» — у прыватнасці, дазваляючы ім будаваць свае ўмацаваныя пазіцыі на мяжы з Ізраілем у непасрэднай блізкасці да наглядальных пунктаў місіі. Робіцца гэта з мэтай абцяжарыць адказныя ізраільскія ўдары па пазіцыях «Хезбалв» з-за боязі выпадкова патрапіць па міратворцамЮНИФИЛ остается в Ливане пустым балластом // MIGnews.com . Акрамя таго, на адрас ААН раздавалася рэзкая крытыка ў сувязі з дзеяннямі міратворцаў у 2000 годзе, падчас пранікнення ўзброенных груп «Хезбалы» на тэрыторыю Ізраіля і выкрадання трох ізраільскіх салдат. Салдаты ААН, якія прысутнічалі пры нападзе, заснялі гэта на плёнку, аднак не распачалі нічога, каб перашкодзіць выкраданнюCNN, 3 August 2001 U.N. report: Kidnapped Israeli soldiers may be dead Report of the Secretary-General on the United Nations Interim Force in Lebanon (for the period from 21 July 2004 to 20 January 2005) Document S/2005/36. Ізраіль сцвярджае таксама, што мае доказы і больш актыўнага супрацоўніцтва UNIFIL з «Хезбалой». У прыватнасці, падчас Другой Ліванскай вайны сайт UNIFIL публікаваў дэталёвыя разведданыя аб размяшчэнні ізраільскіх падраздзяленняў, іх перамяшчэнні, узбраенні і экіпіроўцы. У той жа час інфармацыя аб «Хезбале» выглядала наступным чынам: «Ракеты запушчаны ў вялікай колькасці з розных кропак». Ізраіль сцвярджае, што ведаючы загадзя пра многія незаконныя акцыі дадзеннай партыі, сілы UNIFIL не робяць ніякіх дзеянняў для іх прадухіленняЮНИФИЛ боится мести «Хизбаллы» // MIGnews.com .

Хезбала таксама крытыкуе UNIFIL, мяркуючы, што салдаты ААН перавышаюць свае паўнамоцтвы«Хизбалла»: ЮНИФИЛ превышает свои полномочия // MIGnews.com от 22.07.2009 .

У ходзе ўварвання Ізраіля ў Ліван ў 2024 годзе «блакітныя каскі» неадразова падвяргаліся ізраільскім атакам.

 Гл. таксама
 Група беларускіх міратворцаў у Ліване

 Спасылкі 
 Афіцыйны сайт UNIFIL 
 UNIFIL – UN official mandate


Катэгорыя:Міратворчыя місіі і аперацыі ААН
Катэгорыя:Араба-ізраільскі канфлікт